# DecorativeSpørgsmålsark – forberedelse til MUS-samtale

Dette dokument indeholder en række spørgsmål, som du, som medarbejder, bedes forberede dig på inden din MUS-samtale. Spørgsmålene kredser om tre overordnede emner, som er centrale at tale om til MUS-samtalen: *Mig som medarbejder*, *Faglighed* og *Relationer.*

## Mig som medarbejder

Disse spørgsmål spørger ind til, hvad en god/dårlig arbejdsdag er for dig. De handler om, hvordan du har det, og hvordan du oplever dine opgaver og kompetencer, samt hvordan du oplever balancen mellem arbejdsliv, familie, fritidsliv m.m.

### God dag

Hvad er en god arbejdsdag for dig?

Hvad gør du for, at det bliver en god arbejdsdag?

Hvordan skaber du den gode balance mellem arbejdsliv og familie-/fritidsliv?

### Dårlig dag

Hvad er en dårlig arbejdsdag for dig?

Hvad gør du for, at en dårlig arbejdsdag bliver til en god dag?

Hvornår er det svært at skabe den gode balance mellem arbejdsliv og familie-/fritidsliv?

## Faglighed

Disse spørgsmål spørger ind til de opgavemæssige og faglige aspekter, som er væsentlige at tale om til MUS-samtalen. Det vil sige dine opgaver og kompetencer i forhold til mål og værdier i jeres team/afdeling/organisation.

Opgaver

Hvilke særligt vigtige opgaver, aktiviteter eller projekter har du haft det seneste år, og hvilke skal du i gang med?

Hvilke opgaver, aktiviteter eller projekter er gået godt, og hvilke har været udfordrende?

Hvordan er balancen mellem opgaver og ressourcer?

Kompetencer

Hvad er dine vigtigste kompetencer ift. opgaveløsningen?

Hvordan bliver dine kompetencer bragt i spil i opgaveløsningen?

Hvilke nye kompetencer får du brug for i relation til de fremtidige opgaver?

**Mål**

Hvad er din vigtigste ambition, når du løser dine opgaver?

Hvilke mål ser du som de væsentligste for afdelingen/teamet?

Hvordan vil du understøtte, at vi i afdelingen/teamet når vores mål?

### Organisationsværdier

Hvilke er dine vigtigste personlige værdier, når du løser dine opgaver?

I hvilke situationer kan dine værdier komme under pres?

Hvordan spiller Randers Kommunes værdier sammen med dine personlige værdier?

## Relationer

Disse spørgsmål spørger ind til de samarbejdsmæssige og relationelle aspekter, som er væsentlige at tale om til MUS-samtalen. Det vil sige samarbejdet med din kollegaer, leder, samarbejdspartnere og borgere. Det handler især om at forstærke relationer og sikre, at samarbejdet understøtter kerneopgaven.

### Nærmeste leder

Hvordan oplever du samarbejdet med din nærmeste leder?

Hvad er vigtigt for dig, at din leder er opmærksom på?

Hvordan kan du understøtte din nærmeste leder i vedkommendes lederskab?

### Kollegaer (nærmeste kollegaer som du indgår i team/afdeling med)

Hvordan oplever du samarbejdet med dine kollegaer?

Hvordan bidrager du til samarbejdet med dine kollegaer?

Hvordan kan samarbejdet udvikles fremadrettet?

### Samarbejdspartnere (øvrige afdelinger, enheder, eksterne, leverandører m.fl.)

Hvordan oplever du samarbejdet med dine samarbejdspartnere?

Hvilke samarbejdsrelationer fungerer særligt godt/kan udfordre?

Hvad skal du være opmærksom på fremadrettet ift. dine samarbejdspartnere?

### Byrådet

Hvordan oplever du samarbejdet med byråd/fagudvalg?

Hvad fungerer særligt godt/kan udfordre i det politiske samarbejde?

Hvad skal du være opmærksom på fremadrettet ift. samarbejdet med byråd/fagudvalg?

### Borgere (børn, unge, voksne, brugere, klienter samt pårørende, frivillige m.fl.)

Hvordan oplever du forvaltningens samarbejde med og omkring borgerne?

Hvordan arbejder du med, at forvaltningen sætter borgeren i centrum og samskaber?

Hvordan kan I som forvaltning styrke kommunikation og involvering af borgerne fremadrettet?